hotchpotch/miracl-hf-unified huggingface dataset:
Mkate wa uzima
Mkate wa uzima (kwa Kigiriki ἄρτος τῆς ζωῆς, "artos tēs zōēs") ni mojawapo kati ya namna saba ya Yesu Kristo kujitambulisha katika Injili ya Yohane kwa kutanguliza "Mimi ndimi...".
Yesu alijiita hivi baada ya kuzidisha mkate na samaki kwa umati wa watu waliomfuata.
Lengo la muujiza huo halikuwa tu kutuliza njaa yao, bali kudokeza karamu ya mbinguni ambayo itashibisha hamu zote za binadamu kwa utimilifu wa uzima.
Hotuba hiyo inapatikana katika Yoh 6:22-59 ambamo imeandikwa kuwa ilitolewa katika sinagogi la Kapernaumu.
Pamoja na kwamba Injili hiyo haisimulii jinsi Yesu alivyowaachia wanafunzi wake mwili na damu yake katika maumbo ya mkate na divai wakati wa karamu ya mwisho, inazungumzia fumbo la ekaristi hasa katika sehemu ya mwisho ya hotuba hiyo, ikisisitiza kuwa Yesu amejifanya chakula kweli na kinywaji kweli.
Kwa njia yake tu mtu anaweza kuwa na uzima wa Kimungu (Yoh 5:26).
Wizara ya Nishati
Wizara ya Nishati (kwa Kiingereza: Ministry of Energy) ni wizara mpya ya serikali nchini Tanzania iliyopatikana baada ya tarehe 7 Oktoba 2017 Rais John Pombe Joseph Magufuli kuvunja wizara ya Nishati na Madini na kutengeneza wizara mbili tofauti: Wizara ya Nishati na Wizara ya Madini.
Wizara ya Madini
Wizara ya Madini (kwa Kiingereza: Ministry of Minerals) ni wizara mpya ya serikali nchini Tanzania iliyopatikana tarehe 7 Oktoba 2017 baada ya Rais John Pombe Joseph Magufuli kuvunja wizara ya Nishati na Madini na kutengeneza wizara mbili: Wizara ya Nishati na Wizara ya Madini.
Wizara ya Kilimo
Wizara ya Kilimo (kwa Kiingereza: Ministry of Agriculture) ni wizara mpya inayojitegemea ya serikali ya awamu ya tano nchini Tanzania iliyopatikana baada ya kuvunjwa kwa wizara ya Kilimo, Mifugo na Uvuvi na kutengeneza wizara mbili tofauti: Wizara ya Kilimo na Wizara ya Mifugo na uvuvi. Ndivyo alivyoamua Rais John Pombe Joseph Magufuli tarehe 7 Oktoba 2017.
Wizara ya Viwanda, Biashara na Uwekezaji
Wizara ya Viwanda, Biashara na Uwekezaji (kwa Kiingereza: Ministry of Industry, Trade and Investment) ni wizara mojawapo ya serikali ya awamu ya tano nchini Tanzania.
Rais John Pombe Joseph Magufuli ndiyo iliyoanzisha wizara hii, ambayo hapo awali iliitwa Wizara ya Viwanda, Biashara na Masoko.
Ofisi kuu ya wizara hii ipo jijini Dar es Salaam.
Serikali ya Tanzania inatakiwa kuongeza viwanda ili watu wapate ajira kama mataifa mengine.
Wizara ya Ujenzi, Uchukuzi na Mawasiliano
Wizara ya Ujenzi, Uchukuzi na Mawasiliano (kwa Kiingereza: Ministry of Construction, Transport and Communication) ni wizara ya serikali ya awamu ya tano nchini Tanzania iliyopatikana baada ya Rais John Pombe Joseph Magufuli kuunganisha Wizara ya Ujenzi na wizara ya Uchukuzi na kisha kuiongezea idara ya Mawasiliano ambayo awali ilikuwa ndani ya Wizara ya Mawasiliano, Sayansi na Teknolojia.
Wizara ya Mifugo na Uvuvi
Wizara ya Mifugo na Uvuvi (kwa Kiingereza: Ministry of Livestock and Fisheries) ni wizara mpya inayojitegemea ya serikali ya awamu ya tano nchini Tanzania iliyopatikana baada ya kuvunjwa kwa wizara ya Kilimo, Mifugo na Uvuvi na kutengeneza wizara mbili tofauti: Wizara ya Kilimo na Wizara ya Mifugo na Uvuvi. Ndivyo alivyoamua Rais John Pombe Joseph Magufuli tarehe 7 Oktoba 2017.
Wizara ya Kilimo, Mifugo na Uvuvi
Wizara ya Kilimo, Mifugo na Uvuvi (kwa Kiingereza: Ministry of Agriculture, Livestock and Fisheries; kifupi "(Kilimo)" ilikuwa wizara ya serikali nchini Tanzania.
Ofisi kuu za wizara hii zilikuwa jijini Dar es Salaam.
Tarehe 7 Oktoba 2017 Rais John Pombe Joseph Magufuli, Rais wa awamu ya tano, aliivunja wizara hii na kuifanya kuwa wizara mbili tofauti: Wizara ya Kilimo na Wizara ya Mifugo na Uvuvi, na tarehe 9 Oktoba 2017 aliweza kuwaapisha rasmi mawaziri na naibu mawaziri wa wizara hizo.
Unestori
Unestori (kwa Kiingereza Nestorianism) ulikuwa tapo la Ukristo lililofuata mafundisho ya Nestori, mmonaki na mwanateolojia aliyefikia kuwa Patriarki wa Konstantinopoli (leo Istanbul) tangu tarehe 10 Aprili 428 hadi Agosti 431, ambapo kaisari Theodosius II alithibitisha uamuzi dhidi yake uliopitishwa na Mtaguso wa Efeso tarehe 22 Juni.
Kwa kukataa jina lililozoeleka la Θεοτόκος, Theotokos, "Mama wa Mungu", kwa Bikira Maria, Nestori alisababisha mabishano makubwa na hatimaye mafarakano kuhusu fumbo la Yesu Kristo.
Hasa Sirili wa Aleksandria alimpinga vikali kwa kudai haamini umungu wa Yesu, ingawa mwenyewe alizidi kujitetea hadi kifo chake kwamba anashika imani sahihi.
Matokeo ya mabishano hayo ni Kanisa la Asiria kutengana na Kanisa Katoliki hadi leo, ingawa kwa sasa mafundisho kuhusu Yesu yamelingana.
Paliumu
Paliumu (kutoka Kilatini "pallium") ni vazi linalotumika katika Kanisa la Kilatini.
Kwanza lilitumiwa na Papa wa Roma tu, lakini baadaye lilianza kutolewa naye kwa maaskofu wakuu kuonyesha mamlaka waliyonayo juu ya maaskofu kwa kushirikishwa na Ukulu mtakatifu.
Vazi lenyewe ni utepe mweupe uliotengenezwa kwa sufu ya mwanakondoo na uliotiwa misalaba myeusi sita: mine katika duara na miwili katika sehemu inayoangukia kifuani na mgongoni.
Utepe huo unavaliwa shingoni wakati wa adhimisho la Misa katika jimbo kuu na majimbo ya kanda yake, ila Papa anauvaa duniani kote kuonyesha hadhi yake kama mchungaji mkuu wa kundi lote la Kristo kadiri ya imani ya Kanisa Katoliki.
Maaskofu wa Ukristo wa Mashariki huwa wanavaa nguo inayofanana, lakini ni pana zaidi: omofori.
Gdansk
Gdańsk (kwa Kijerumani: Danzig) ni mji wa bandari kaskazini mwa Poland kule ambako mto Vistula unaishia katika Bahari Baltiki.
Mji una wakazi wapatao 500,000 na bandari muhimu zaidi ya Poland.
Mji ukikuwepo tayari mnamo mwaka 900 BK na tangu mwaka 979 eneo lake liliingizwa mara ya kwanza katika milki ya Poland.
Katika karne ya 13 mtemi Swantopolk alikaribisha walowezi Wajerumani kuanzisha mji chini ya utaratibu wa kwao nyumbani. Mji huu wa Kijerumani ulikua na kuwa mji muhimu wa biashara na tasnifu ikaungana na makazi ya awali ya wazalendo.
Mji wa Danzig (jina la Kijerumani) uliendelea kuwa mji wa utamaduni wa Kijerumani lakini kwa karne kadhaa ulikuwa mji wa kujitawala chini ya Dola la Wamisalaba Wajerumani na baadaye chini ya mfalme wa Poland.
Baada ya magawio ya Poland ulikuwa mji wa Prussia tangu 1796 na baadaye mji wa Ujerumani.
Baada ya Vita Kuu ya Kwanza ya Dunia Danzig ilitengwa na Ujerumani na kuwa Dola-mji hadi kuvamiwa na Ujerumani mwaka 1939. Mwisho wa Vita Kuu ya Pili ya Dunia mwaka 1945/1946 wakazi Wajerumani walifukuzwa na mji wote pamoja na maeneo ya mashariki mwa Ujerumani vilipata kuwa sehemu ya Jamhuri ya Poland. Sasa jina lake ni Gdansk.
Mji ulioharibika sana vitani ukajengwa upya kwa kuiga majengo ya awali. Katika miaka ya utawala wa kikomunisti katika Poland Gdansk iliendelea kuwa kitovu cha upinzani na mahali ambako chama cha Solidarnosc kilianzishwa.
Patena
Patena ni sahani ya duara inayotumika katika liturujia ya Misa ya Kanisa Katoliki na madhehebu mbalimbali ya Ukristo.
Inaweza kutengenezwa kwa mata mbalimbali, lakini kwa kawaida ni ya dhahabu au fedha kwa heshima ya Mwili wa Kristo unaowekwa juu yake katika umbo la mkate.
Katika Ukristo wa mashariki patena inaitwa "diskos" (kwa Kigiriki: "δισκάριον", "diskarion") na ina mguu chini yake. Mara nyingi imepambwa kwa sura ya Yesu au ya Theotokos (kwa kuwa Bikira Maria alichukua mimba yake).
Patrolojia
Patrolojia (kwa Kiingereza "Patrology", kutokana na maneno ya Kigiriki "pater", baba na "logia", elimu) ni taaluma inayohusu mafundisho ya mababu wa Kanisa (karne ya 1 hadi ya 8).
Umuhimu wa fani hiyo unatokana na kwamba watu hao waliishi jirani kidogo na wakati wa Yesu na mitume wake kuishi duniani, hivyo waliweza kujua na kuelewa zaidi mafundisho yao, ambayo ndiyo utimilifu wa ufunuo wa Mungu kadiri ya Ukristo.
Kwa msingi huo, Wakatoliki, Waorthodoksi na Waorthodoksi wa Mashariki wanazingatia sana maandishi yao, hasa yanapolingana ingawa yalitolewa katika mazingira mbalimbali, kama uthibitisho wa uwepo wa mapokeo ya Mitume.
Maandishi yao mengi ni kwa lugha ya Kigiriki na ya Kilatini, lakini yapo pia ya Kiaramu, Kimisri, ya Kigeez, ya Kiarmenia n.k.
Mengi yalikusanywa na padri Migne katika magombo mengi ya:
Hata hivyo wataalamu wanazidi kuyatoa upya kwa usahihi zaidi na kutoa mengine yaliyopatikana baadaye.
Bongo Bahati Mbaya
"Bongo Bahati Mbaya" (vilevile BBM) ni jina la wimbo uliotoka 5 Mei, 2017 wa msanii wa muziki wa hip hop kutoka nchini Tanzania - Young Dee. Wimbo umetayarishwa na Mr. T. Touch. Huu ndio wimbo ambao huhesabiwa kama ujio mpya wa Young Dee. Kaboresha zaidi staili ya uimbaji na kadhalika. Ameongeza umakini na kufanya muziki kazi na si mizaha kama awali. Mnamo tarehe 28 Februari 2018, BASATA kupitia TCRA ilifungia wimbo huu pamoja na nyengine 14 zisipigwe katika vyombo vya habari nchini Tanzania kwa sababu zilizoelezwa ya kwamba zimekosa maadili. Hata hivyo, Young Dee ameonekana kutosikitishwa na jambo hili hata kidogo. Hasa kwa madai ya kwamba hajapewa taarifa mapema wala fursa ya kujitetea. 
Nyimbo hizo ni pamoja na;
Upelaji
Upelaji (kwa Kiingereza: Pelagianism) ni mtazamo wa teolojia ya Ukristo unaodhani dhambi ya asili haijaharibu umbile la binadamu, hivyo hiari yake inaweza bado kutekeleza maadili bila kuhitaji neema ya pekee kutoka kwa Mungu. Hatimaye mtu anaweza kujipatia wokovu kwa juhudi zake mwenyewe.
Mtazamo huo umepata jina kutokana na mmonaki wa Ireland Pelagius (354–420 au 440), ingawa pengine huyo alikataa baadhi ya mafundisho yaliyosemekana kuwa yake.
Ulipingwa hasa na Agostino wa Hippo na kulaaniwa na mtaguso wa Kartago wa mwaka 418, halafu na mtaguso wa Efeso (431).
Hata hivyo unajitokeza tena na tena katika historia ya Kanisa, hasa katika makundi yenye juhudi katika maisha ya Kiroho kama upelajiupande.
Lukobe
Lukobe ni kata ya Morogoro (mji), Mkoa wa Morogoro, Tanzania yenye Postikodi namba 67120.
Lukobe haijulikani idadi ya wakazi wake katika Sensa ya mwaka 2012 kwa sababu ilikuwa haijawa kata.
Johannes Hevelius
Johannes Hevelius (1611 – 1687) alikuwa mwanaastronomia na mfanyabiashara Mjerumani wa dola-mji Danzig (Gdansk) katika ufalme wa Poland.
Alizaliwa katika familia ya wafanyabiashara kwa jina la Johann Hewelcke akatumia kwa maandiko ya kitaalamu umbo la Kilatini la jina lake. Kwa Kipoland jina lake linatajwa kama Jan Heweliusz.
Akiwa mrithi wa biashara ya familia yake kupika bia aliendesha utafiti wa astronomia uliojenga sifa yake katika Ulaya wa wakati wake.
Alipata elimu ya hisabati na nyota kwake nyumbani akaendelea kusoma sheria na hisabati kwenye Chuo Kikuu cha Leyden (Uholanzi).
Baada ya kurudi aliendesha biashara ya bia ya familia yake na kujenga kituo cha kutazama nyota juu ya nyumba yake mjini Danzig. Vifaa vya upimaji vya nyota alivitengeneza mwenyewe. Alinoa lenzi kwa mkono wake na kutengeneza darubini. Lakini alisisitiza kufanya vipimo vya nyota bila matumizi ya darubini kwa sababu alikuwa na mashaka juu ya ubora wa lenzi zilizopatikana
Alichora atlasi ya Mwezi ("Selenographia" ya mwaka 1647) alipotunga ramani za kuonyesha sehemu nyingi za uso wa Mwezi. Majina kadhaa alizobuni yanatumiwa hadi leo, kwa mfano “Alpi za Mwezi”. Kasoko ya Hevelius ilipokea jina lake katika matumizi ya kimataifa.
Mwaka 1679 mwanaastronomia Mwingereza Edmond Halley alimtembelea Danzig akiangalia nyota pamoja na Hevelius na kulinganisha vipimo. Halley alishangaa jinsi gani vipimo vya Hevelius aliyekataa matumizi ya darubini kwa vipimo vyake vililingana kabisa na vyake mwenyewe alivyochukua kwa njia ya kifaa hiki.
Baada ya kifo cha mke wake wa kwanza aliendelea na kazi ya nyota pamoja na mke wake wa pili Elisabeth Hevelius akatunga orodha ya nyota 1,564 iliyokuwa orodha kubwa ya wakati wake. Humo alibuni kundinyota mpya na saba kati ya hizi zinaendelea kutumiwa kati ya orodha ya kundinyota 88 za kisasa za UKIA. Hizi ni: Mbwa wawindaji (")", Mjusi (""), Simba Mdogo (""), Pakamwitu (""), Ngao (""), Sudusi ("") na Mbweha ("").
Orodha hii pamoja na atlasi ya nyota (Prodromus Astronomiae) zilitolewa mwaka 1690 na mke wake anayetazamwa kuwa mwanastronomia wa kike wa kwanza anayejulikana.
Universities' Mission to Central Africa
Universities' Mission to Central Africa, kwa kifupi "UMCA", (1857 - 1965) ilikuwa jumuiya ya wasomi iliyoanzishwa na wanachama wa Kanisa la Anglikana katika vyuo vikuu vya Oxford, Cambridge, Durham na Dublin.
Kutokana na wito wa mmisionari David Livingstone, jumuiya hii ilianzishwa katika ya Waanglikana wenye mwelekeo wa Kikatoliki, nayo iliunda vituo vya uaskofu huko Zanzibar na Nyasaland (baadaye Malawi) na kuanzisha mafunzo ya wachungaji wa Kiafrika.
Rada
Rada (ing. "radar") ni jina kwa mitambo inayotumia mawimbi ya redio kutambua vitu na vyombo mbalimbali kwa kuangalia mambo kama aina, mwelekeo, kasi n.k.
Rada hutumika kuchunguza ndege, meli, roketi, magari, mawingu katika utabiri wa hali ya hewa, n.k.
Mfumo wa rada unatumia transimita kuzalisha mawimbi ya umeme na sumaku aina ya redio na antena ya kurusha na antena ya kupokea (mara nyingi antena hiyohiyo hutumika kwa kurusha na kupokea) na chombo cha kupokea na kutafsiri kitu kinachochunguzwa.
Rada iliundwa na mataifa kadhaa kwa siri kwa matumizi ya kijeshi katika kipindi cha kabla na wakati wa Vita Kuu ya Pili ya Dunia.
Roketi
Roketi (Kiingereza "rocket") ni chombo chenye umbo la bomba kinachopazwa angani kwa nguvu ya gesi inayotoka nje. Tofauti na injini ya jeti roketi hubeba fueli yote ndani yake kwa hiyo inafanya kazi pia katika ombwe pasipo na oksijeni au dutu nyingine inayohitajika kwa kuchoma fueli ndani ya injini yake.
Roketi hutumiwa kama silaha ya kijeshi, kama alama kiashiria katika hali ya dharura, fataki na kwa usafiri wa anga ya nje.
Tièmoué Bakayoko
Tiemoue Bakayoko (alizaliwa 17 Agosti 1994) ni mchezaji wa soka wa Ufaransa ambaye anacheza Chelsea na timu ya taifa ya Ufaransa. Yeye anacheza kama kiungo wa kujihami kutokana na uwezo wake wa kuvunja kucheza, lakini inaonekana kuwa na uwezo wa pande zote, pamoja na kuwa na nguvu za kimwili na michezo, na meneja wa Ufaransa Didier Deschamps kumchagua kama "kiungo kamili."
Baada ya kuteseka mguu kama mchezaji mdogo, Bakayoko alijiunga na chuo cha Rennes akiwa na umri wa miaka 13. Wakati wa 14, alijiunga na chuo cha Clairfontaine. Kazi yake ya juu ilianza Rennes ambapo alifanya maonyesho 24 kabla ya kuhamia Monaco mwaka 2014 kwa £ milioni 7. [2] Katika msimu wake wa kwanza katika klabu hiyo, Bakayoko alifanya maonyesho 31 ya Ligue 1, lakini alikuwa mwanzo wa mara kwa mara msimu wa 2016-17, akichangia mshindi wa cheo cha Monaco wa Ligi ya 1 na pia aitwaye katika kikosi cha 2016-17 cha UEFA Champions League ya msimu. Mwaka 2017 alijiunga na Chelsea kwa £ 40 milioni.
Bakayoko alifanya maonyesho yake ya kwanza ya kimataifa kwa Ufaransa mwezi Machi 2017.
Sadio Mane
Sadio Mane (alizaliwa 10 Aprili 1992) ni mchezaji wa soka wa Senegal ambaye anacheza kama winga kwa klabu ya Ligi Kuu ya Liverpool F.C. na timu ya taifa ya Senegal.
Alianza kazi yake na Metz nchini Ufaransa, alihamia Red Bull Salzburg mwaka 2012. Baada ya kushinda Bundesliga ya Austria na Austria Cup mwaka 2014, alisainiwa na Southampton. Mwaka 2015, Mané aliweka rekodi mpya ya Ligi Kuu kwa kasi ya kufunga kofia wakati alifunga mara tatu katika sekunde 176 wakati wa kushinda 6-1 dhidi ya Aston Villa. [4] Alihamia Liverpool mwaka 2016 kwa ada ya £ 34 milioni, na kumfanya kuwa mchezaji wa gharama kubwa zaidi wa Kiafrika katika historia wakati huo.
Mané amepata mateka zaidi ya 40 kwa Senegal tangu mwanzo mwaka 2012, na aliwakilisha timu ya kitaifa katika Olimpiki za 2012, 2015 Kombe la Mataifa ya Afrika na Kombe la Mataifa ya 2017.
Sadaruki
Sadaruki (kwa Kiingereza "ICU", yaani "Intensive Care Unit") ni sehemu maalum ya hospitali. Kwa kawaida, watu ambao ni wagonjwa sana hupelekwa huko. Wanahitaji uangalizi na muuguzi au daktari kwa karibu sana ikiwa wanapata wagonjwa zaidi wakati wa hospitali.
Baadhi ya sadaruki zinaweza kufanya kazi na aina moja tu ya majeruhi.
Mwaka wa 1854, Florence Nightingale alikwenda kwenye Vita vya Crimea. Huko kulikuwa muhimu kuwatenga askari waliojeruhiwa kwa kiasi kikubwa kutoka kwa waliojeruhiwa kiasi kidogo. Nightingale aliweza kupunguza viwango vya kifo kutoka 40% hadi 2% kwa kujenga dhana ya utunzaji mkubwa.
Kwa sababu ya janga la polio, Bjørn Ibsen alianzisha kitengo cha kwanza cha huduma kubwa huko Copenhagen mwaka wa 1953. Wagonjwa na polio wanahitaji uingizaji hewa zaidi kuliko kawaida; hii ndiyo sababu Ibsen imeanzisha kitengo maalum kwao.
Mtu wa kwanza kutumia wazo hili nchini Marekani alikuwa William Mosenthal, daktari katika Kituo cha Matibabu cha Dartmouth-Hitchcock.
Polifonia
Polifonia (kutoka Kigiriki poli, yaani nyingi + fonia, yaani sauti; kwa Kiingereza "polyphony") ni mtindo wa kuimba kwa sauti nyingi pamoja bila ya kuvurugana, bali kwa kulingana vizuri.
Polifonia imestawi sana Afrika kusini kwa Sahara tangu zamani, halafu kwa utaalamu zaidi Ulaya wakati wa karne za kati, renaissance na baroko.
Adam David Lallana
Adam David Lallana (alizaliwa 10 Mei 1988) ni mchezaji wa soka wa Uingereza ambaye anacheza kama kiungo wa kushambulia klabu ya Ligi Kuu ya Liverpool ya Uingereza timu ya taifa ya Uingereza.
Lallana alianza kazi yake ya ujana na Bournemouth kabla ya kuhamia Southampton mwaka 2000, ambako alianzishwa katika taasisi yao na akawa mtaalamu mwaka 2006. Baada ya mkopo mfupi kwa Bournemouth alivunja timu ya kwanza ya Southampton kama walipata michango miwili kutoka Ligi ya Kwanza hadi Ligi Kuu, kuwa nahodha mwaka 2012. Baada ya majira mawili katika safari ya juu na maendeleo ya kimataifa, alijiunga na Liverpool kwa milioni 25 Julai 2014.
Tangu mwanzo wa kimataifa wa mwaka 2013, Lallana amefanya maonyesho zaidi ya 30 kwa England na akawawakilisha katika Kombe la Dunia la FIFA ya 2014 na UEFA Euro 2016.
Jesus Navas
Jesus Navas Gonzalez (alizaliwa 21 Novemba 1985) ni mchezaji wa soka, taifa lake ni Hispania na anacheza winga kwa timu yake ya klabu; kwenye timu yake ya taifa anacheza namba (8) au tunasema difenda pia.
Alishawahi kucheza Sevilla alichzea timu yake kwa mechi 393 katika micheo yote hiyo alicheza katika makoe yafuatayo: UEFA cups na Copa de Rey mnamo mwaka 2013 alichezea Manchester City alicheza timu yake ya taifa 2009. Navas alisaidia timu yake ya taifa 2010 katika kombe la dunia na 2012 katika kombe la Euro.
SpongeBob SquarePants
SpongeBob SquarePants ni mmojawapo ya wahusika wakuu katika maonesho ya Nickelodeon "Spongebob SquarePants".
Yeye ni doya ya baharini ambaye anapenda kazi yake ya kukaanga katika "Krusty Krab".
Spongebob huishi katika nanasi na konokono wake aitwaye "Gary".
Spongebob ilionekana kwa mara ya kwanza mnamo 1 Mei 1999 kwenye televisheni.
Arturo Vidal
Arturo Vidal (alizaliwa 22 Mei 1987) ni mchezaji mpira wa miguu ambaye hucheza nafasi ya kiungo mshambuliaji au kiungo mkabaji.
Mchezaji huyu, mwenye umri wa miaka 30 kamili, anachezea timu ya taifa ya Chile na ni mchezaji wa timu ya Bundesliga ambayo inaitwa Bayern Munich na ndiyo timu ambayo anaichezea mpaka sasa.
Arturo Vidal alishawahi kuchezea timu za ligi mbalimbali kama; ligi ya Italia, ligi ya Ujerumani na nyingine nyingi ambazo alishawahi kuzichezea mchezaji huyu.
Jina kamili la mchezaji huyu ni Arturo Erasmo Vidal Pardo.
Audi
Audi AG ni mtengenezaji wa magari wa Ujerumani ambao husambaza magari ya anasa.
Audi ni mwanachama wa Volkswagen Group na ina mizizi yake katika Ingolstadt, Bavaria, Ujerumani.
Magari ya Audi yanazalishwa katika vifaa vya uzalishaji tisa duniani kote.
Asili ya kampuni hiyo ni ngumu, kurejea mapema karne ya 20 na makampuni ya kwanza (Horch na Audiwerke) iliyoanzishwa na mhandisi August Horch na wazalishaji wengine wawili (DKW na Wanderer), na kusababisha msingi wa Auto Union mwaka wa 1932.
Muda wa kisasa wa Audi kimsingi ulianza miaka ya 1960 wakati Auto Union ilipatikana kwa Volkswagen kutoka Daimler-Benz.
Jina la kampuni linategemea tafsiri ya Kilatini ya jina la mtangulizi, Agosti Horch. "Horch", maana ya "kusikiliza" kwa Kijerumani, inakuwa "sauti" katika Kilatini. Vipande vinne vya alama ya Audi kila mmoja huwakilisha moja ya makampuni ya magari manne ambayo yameunganishwa pamoja ili kuunda kampuni ya awali ya Audi, Auto Union.
Kauli mbiu ya Audi ni Vorsprung durch Technik, maana yake "Mafanikio kupitia Teknolojia". Hata hivyo, Audi USA ilitumia kauli mbiu "Kweli katika Uhandisi" tangu 2007 hadi 2016, na haijatumia kauli mbiu tangu 2016. Audi, pamoja na BMW na Mercedes-Benz, ni miongoni mwa bidhaa bora za magari ya kifahari ulimwenguni.
Harry Kane
Harry Edward Kane (aliyezaliwa 28 Julai 1993) ni mchezaji wa soka wa Uingereza ambaye anacheza kama fowadi klabu ya Tottenham Hotspur na timu ya taifa ya England.
Kane alicheza kwa mara ya kwanza akiwa timu yake ya Tottenham tarehe 25 Agosti 2011 katika mechi ya Mabingwa wa ulaya dhidi ya Hearts. Kabla ya kujiweka katika timu ya kwanza ya Tottenham, alitumia mkopo katika Ligi Kuu ya kucheza kwa Leyton Orient, katika michuano ya kucheza na Millwall na Leicester City na katika Ligi Kuu ya Norwich City.
Alikuwa mwanzilishi wa kawaida wa Tottenham katika msimu wa 2014-2015, ambapo alifunga mabao 31 katika kampeni hiyo, 21 ambayo alifunga katika ligi, na aliitwa jina la "PFA Young" wa Mwaka. Kane alimaliza mchezaji mkuu wa msimu wa 2015-2016 na msimu 2016-2017 wa Ligi Kuu, na aliunga mkono Tottenham katika kufuzu kwa Ligi ya Mabingwa ya UEFA mara mbili. Ameitwa Mchezaji wa Ligi Kuu ya Mwezi mara nne na akafunga mabao zaidi ya 100 kwa Tottenham.
Kane aliwakilisha Uingereza katika ngazi za vijana, akicheza viwango vya chini ya 17, -19, -20 na -21. Alifunga kwenye mechi yake ya mara ya kwanza ya kimataifa tarehe 27 Machi 2015 na alichaguliwa kwa "UEFA Euro" 2016.
Primasia
Primasia (kwa Kiingereza "Primacy", kutokana na Kilatini "Primus", yaani "wa kwanza") ni msamiati wa teolojia ya Ukristo ambao unajaribu kueleza kwa nini baadhi ya maaskofu wana mamlaka juu ya wenzao, hasa Papa wa Roma kuwa na mamlaka juu ya maaskofu wote wa Kanisa Katoliki.
Uwepo wa mamlaka ya namna hiyo unakubaliwa na Waorthodoksi, Waorthodoksi wa Mashariki, Wakatoliki wa Kale na Waanglikana, ambao wote wana maaskofu wakuu na hata Mapatriarki wenye mamlaka juu ya maaskofu wakuu.
Tofauti zinajitokeza katika kueleza asili na utekelezaji wake unaotakiwa kuendana na usinodi.
Kwa Wakatoliki, primasia ilitakwa na Yesu mwenyewe katika kuchagua mitume wake pamoja na mkuu wao, Simoni Petro, ambaye katika orodha zao zote nne zilizomo katika Agano Jipya anawatangulia wenzake, tena Injili ya Mathayo 10:1-4 inasema wazi kwamba ndiye "wa kwanza".
Madondoo mengine yanayotumiwa na Wakatoliki kama uthibitisho ni Math 16:17‑19 Lk 22:32 na Yoh 21:15‑17.
Auto Union
Auto Union AG, Chemnitz, iliunganishwa na wazalishaji wanne wa magari ya Ujerumani, ilianzishwa mwaka 1932 na kuanzishwa mwaka wa 1936 huko Chemnitz, Saxony. Ni mtangulizi wa haraka wa Audi kama inavyojulikana leo.
Pamoja na kufanya kazi kama kampuni ya mwavuli kwa bidhaa zake nne (Audi, Horch, DKW, Wanderer), Auto Union inajulikana sana kwa timu yake ya "racing" (Auto Union Rennabteilung), iliyoko Horch inafanya kazi katika Zwickau / Saxony).
Mozilla Firefox
Mozilla Firefox (au tu Firefox) ni kivinjari cha kompyuta. Inafanywa na Maanzilisho ya Mozilla. Inatumika kwenye mifumo yote ya kawaida ya uendeshaji, kama vile Windows, MacOS na Linux, na kwa Firefox pia inapatikana kwa "Android".
Watengenezaji hawakuweka vipengele vyote vinavyowezekana kwa kubuni, badala yake vipengele vingine vinaweza kuongezwa. Hii ilifanyika kufanya Firefox rahisi kutumia na salama.
Sehemu ya matumizi ya vivinjari vya wavuti kulingana na "StatCounter".
Jina la "Firefox 3.0" wakati lilipatikana lilikuwa "Gran Paradiso". ""Gran Paradiso"", kama majina mengine ya maendeleo ya Firefox, ni mahali halisi; katika kesi hii kikundi cha pili cha mlima juu ya milima ya Graian.
Mwaka wa 2006, timu ya maendeleo iliwauliza watu wanaotumia Firefox kuwasilisha mawazo ya kipengele ambayo walitaka kuwa katika "Firefox 3".
"NetApplications" inasema kuwa matumizi ya Firefox 3 yameongezeka sana kwa sehemu ya matumizi ya 23.75% mwezi Septemba 2009. Wanafikiri kuwa ongezeko hili lina maana kwamba "Firefox 3" ina ubora mkubwa na kwamba watumiaji wanaitumia kama kivinjari chao kuu.
Uchapishaji skrini
Uchapishaji skrini (screen printing) ni ujuzi wa kurembesha mashati kwa kutumia meshi isipokuwa mahala ambako umeweka stencil. Kifaa kinachoitwa squeegee kilicholowa rangi ambayo ungetaka kwa shati lako hufinywa ili kiloweshe vishimo vya meshi na baadaye kifaa kingine huwekelewa ili shati lipate rangi kwa mtindo ambao ungeutaka.
Uchapishaji skrini ulianza katika nchi ya China wakati wa himaya ya Song miakani 960 hadi 1279 AD. Baadaye ujuzi huu ulichukuliwa na Wajapani ambao waliuendeleza kwa kuuongezea maarifa. Kundi la wachoraji ambao walitengeneza National Serigraphy Society walibuni jina Serigraphy mwakani 1930 ili kuweka tofauti kati ya ujuzi huu wa screen printing na uchapishaji skrini uliokuwa ukifanyika katika makampuni.
Kundi la Printers National Environmental Assistance Centre wanasema kwamba uchapishaji skrini ndio jambo ambalo limekuwa likibadilika na kukengeuka kati ya chapa zote. Hii ni kwa sababu uchapishaji skrini waweza kufanyika kwa kutumia bidhaa tofauti tofauti ambazo zapatikana kwa urahisi. Uchapishaji skrini wa Jifanyie wewe mwenyewe au kwa kimombo DIY screen printing ni jambo lililosambaa sana huku wachapishaji skrini wakiweza kuchapa posta za sinema, kurembesha mashati pamoja na kufanya matangazo ya chapa.
Uchapishaji skrini uliweza kushika mizizi vizuri haswa kwa ubunifu wa msanii Andy Warhol ambaye aliweza kufanya watu wapende uchapishaji skrini wa serigraphy. Warhol aliweza kupigwa jeki katika ubunifu wake na mchapishaji skrini mkuu kwa jina Michel Caza aliyekuwa mwanzilishi mkuu wa Fespa na anayekumbukwa kwa kumchora Marilyn Monroe kwa njia ya uchapishaji skrini.
Msanii Sister Mary Corita Kent aliweza kupata jina kwa uchapishaji skrini wake wa serigraphs miakani 1960 na 1970. Kazi yake ya usanii ilikuwa na miavuli mizuri sana na ilikuwa na maudhui ya siasa zenye uzima, Amani na upendo.
Cha muhimu katika uchapishaji skrini ni meshi ambayo huvutwa kwa fremu. Meshi hutengenezwa kwa kutumia nguo kama vile niloni au polymer. Meshi lazima ivutwe vizuri na kuna kifaa cha kupima mvuto huu wake kinachojulikana kama tensionmeter. Stencil nayo huandikwa maandishi au mfuno wa pateni ambao mchapishaji angetaka uwepo katika shati lake au kifaa kinachochapishwa.
Roberto Carlos
Roberto Carlos Da Silva Rocha (alizaliwa 10 Aprili 1973) ni mchezaji mstaafu wa soka na taifa lake ni Brazili.
Alikuwa mshambuliaji wa kushoto katika timu ya taifa (Brazili) baadaye beki wa kushoto na sifa zake alikuwa mtu mwenye nguvu na stamina na mwenye kasi kwenye mbio na alikuwa mwenye maarifa ya karibu na alikiwa an urefu wa inchi 24 (61 cm) katika historia yake mojawapo katika mwaka 1997 alikuwa mkimbiaji mzuri kati ya wote katika FIFA ya dunia na mwaka 2004 aliitwa na Pele katika listi ya wachezaji maili 100 Roberto Carlos alianza kucheza kwenye timu ya taifa mwaka 1992 alichezea kombe la dunia alisaidia timu yake kuingia fainali mwaka 1998 ndani ya Ufaransa alianzankuchezea klabu ya Real Madrid.
Alipewa jina la utani "El Hombre Bala" ("The Bullet Man") kwa sababu ya mashuti yake yenye nguvu ambayo yamepimwa kuwa na spidi ya maili 105 kwa saa (kilomita 169 kwa saa)anatambulika kama mmoja wa wachezaji bora wanaoishi .
Roberto Carlos alianza kuichezea timu yake ya taifa mwaka 1992.Alicheza kwenye michuano ya kombe la dunia mara tatu,aliisaidia nchi yake kufika nusu fanali mwaka 1998 dhidi ya Ufaransa, na kushinda mwaka 2002 nchini Korea/Japan.Na kuwa miongoni mwa mashujaa wa FIFA mwaka 1998 na 2002.
North American X-15
North American X-15 ilikuwa ndege ya roketi yenye nguvu iliyotengenezwa na kampuni ya North American Aviation (NAA). Ilitumiwa na jeshi la Marekani la Umoja wa Mataifa na Utawala wa Taifa wa wanaanga kama sehemu ya mfululizo wa ndege za X-plane. X-15 iliweka rekodi za kasi na kimo za miaka ya 1960, kufikia hadi mwisho wa angahewa na kurudi kwa data muhimu kwa matumizi katika kubuni ndege na roketi. Oktoba 1967 wakati William J. Knight aliporuka nayo Mach 6.72 kwenye meta 102,100, kasi ya kilomita 4,520 kwa saa (7,274 km/s) (mita 2020.278 kwa pili), imebakia haina ushindani kama ya Oktoba 2017.
Wakati wa mpango wa X-15,ndege 13 na viwanja vya ndege nane walikutana na kigezo cha Spaceflight ya Air Force kwa kuzidi urefu wa kilomita 80, na hivyo kustahili wapiganaji hawa kuwa wavumbuzi. Wapiganaji wa Jeshi la anga waliohitimuwa kwa mbawa za wana anga mara moja, wakati wajaribio hatimaye walipewa mabawa ya ajira ya NASA mwaka 2005, miaka 35 baada ya kukimbia ya mwisho wa X-15. Jaribio la pekee la Navy katika programu ya X-15 haijawahi kukimbia ndege juu ya urefu wa kilomita 50 na hivyo matokeo yake, kamwe hakuwa na mabawa ya wana anga.
X-15 ilikuwa msingi wa utafiti wa dhana kutoka kwa Walter Dornberger kwa Kamati ya Taifa ya Ushauri wa Aeronautics (NACA) kwa ndege ya utafiti wa hypersonic.Maombi ya pendekezo (RFPs) yalichapishwa tarehe 30 Desemba 1954 kwa airframe na tarehe 4 Februari 1955 injini ya roketi. X-15 ilijengwa na wazalishaji wawili: Anga la Amerika ya Kaskazini ilikuwa mkataba wa hewa katika Novemba 1955, na Reaction Motors alipewa mkataba wa kujenga injini mwaka wa 1956.
Kama ndege nyingi za mfululizo wa X, X-15 ilipangwa kubeba juu na kuacha kuanzia chini ya mrengo wa meli mama ya NASA B-52. Jeshi la NB-52A, "Mwenye Nguvu na aliye juu" (Serial 52-0003, Aka Balls three), na NB-52B, "Mshindani" (Serial 52-0008, aka Balls 8) yalikuwa kama ndege za kubeba kwa X -15 ndege. Uhuru ulifanyika kwenye urefu wa kilomita 8.7 na kasi ya kilomita 500 kwa saa (805 km / S).Fuselage ya X-15 ilikuwa ndefu na ya mche duara, na usawa wa nyuma uliojitokeza kuonekana kwake, na vidhibiti vyema, vidogo na vidonge vya mwisho. Sehemu za fuselage zilikuwa na alloy ya nickel isiyoingizwa na joto (Inconel-X 750).Magari ya kutua yanayotumiwa yalikuwa na gari la pumzi na skid mbili za nyuma. Vifaa hivyo havikupita zaidi ya fin, ambayo ilihitaji jaribio la jettisoni mwisho wa chini tu kabla ya kutua. Fungu la chini lilipatikana kwa parashuti.
Philippe Coutinho
Philippe Coutinho Correia (alizaliwa 12 Juni 1992) ni mchezaji wa mpira wa miguu ambaye hucheza nafasi ya kiungo mshambuliaji, huvaa jezi namba 10 mgongoni.
Mchezaji huyu anachezea timu ya taifa ya Brazil na timu ya ligi kuu ya Uingereza inayokwenda kwa jina la Liverpool F.C.
Toba wa Japani
Toba (24 Februari, 1103 – 20 Julai, 1156) alikuwa mfalme mkuu wa 74 ("Tenno") wa Japani. Jina lake la kuzaliwa lilikuwa "Munehito", na alikuwa mwana wa Tenno Horikawa. Mwaka wa 1107 alimfuata babake, na kuwa mfalme hadi kujiuzulu mwaka wa 1123. Aliyemfuata kama Tenno ni mwana wake Sutoku.
Toba (maana)
Neno au jina la toba hurejea maana tofauti zifuatazo:
Washaki (kundinyota)
Washaki (kwa Kilatini na Kiingereza "") ni jina la kundinyota karibu na ncha ya anga ya kaskazini.
Washaki inapakana na kundinyota za Twiga (Camelopardalis), Hudhi (Auriga), Jauza (Mapacha) (Gemini), Saratani (Kaa) (Cancer). Asadi (Simba) (Leo) na Dubu Mkubwa (kundinyota)|Dubu Mkubwa]] (Ursa Major). Iko karibu na ncha ya anga ya kaskazini. Nyota angavu ya Ayuki (ing. ) iko jirani.
Kundinyota hii haikujulikana kwa Wagiriki wa Kale kwa sababu nyota zake ni hafifu sana. Baada ya kuanzishwa huko Ulaya ilitambuliwa pia na Waarabu kwa tafsiri وشق "washaq" na hili lilijulikana pia kati ya mabaharia Waswahili kama Washaki ingawa jenasi hii ya paka wa pori haipatikani Afrika.
Lynx - Washaki ni kundinyota zilizoanzishwa na mwanaastronomia Johannes Hevelius wa Danzig (Gdansk) katika mwaka 1690 BK. Akiwa mpika pombe na mfanyabiashara tajiri aliyeshika kwa muda pia umeya wa mji wake alikuwa hasa maarufu kwa kuangalia, kupima na kuorodhesha nyota pamoja na mke wake Elisabeth Hevelius.
Hevelius aliyeandika kwa Kilatini alichagua jina “Lynx” ambacho ni jenasi wa pakamwitu mkubwa katika Eurasia. Mpakamwitu huyu ni maarufu kwa macho yake makali na hapo chaguo la jina ni changamoto kwa watazamaji wa nyota kuwa na „macho ya pakamwitu“ ili waweze kutambua nyota hizi ambazo zote ni hafifu sana.
Washaki-Lynx ipo kati ya kundinyota 88 zinazoorodheshwa na Umoja wa Kimataifa wa Astronomia kwa jina la Lynx. Kifupi chake rasmi kufuatana na Ukia ni 'Lyn'.
Washaki –Lynx ina nyota hafifu tu. Nyota angavu zaidi ni Alfa Lyncidis yenye mag 4.49 ikiwa umbali wa miakanuru 280 kutoka Dunia
Washaki –Lynx ina idadi ya nyota maradufu zinazoweza kuangaliwa kwa darubini ya wastani Nyota angavu ya pili ni 38 Lyncis yenye mag 3.8. Ni rahisi kuitambua kwa darubini kuwa nyota mbili za mag 3.9 na nyingine za mag 6.1.
Mbwa wawindaji (kundinyota)
Mbwa Wawindaji (kwa Kilatini na Kiingereza "") ni jina la kundinyota ndogo kwenye nusutufe ya kaskazini ya Dunia.
Mbwa Wawindaji inapakana na kundinyota za Nywele za Berenike (Coma Berenices), Bakari (Boötes) na Dubu Mkubwa (Ursa Major). Nyota angavu ya Simaki (ing. ) iko jirani.
Kundinyota hii haikujulikana kwa mabaharia Waswahili wa Kale wala kwa Waarabu au Wagiriki kwa sababu nyota zake ni hafifu sana. Katika enzi ya kale nyota hizi hazikupangwa kuwa sehemu ya kundinyota maalumu zilizoroodheshwa na Klaudio Ptolemaio kando ya Dubu Mkubwa. Mbwa Wawindaji ni kati ya kundinyota zilizoanzishwa na mwanaastronomia Johannes Hevelius wa Danzig (Gdansk) mnamo mwaka 1690 BK. Akiwa mpika pombe na mfanyabiashara tajiri aliyeshika kwa muda pia umeya wa mji wake alikuwa hasa maarufu kwa kuangalia, kupima na kuorodhesha nyota pamoja na mke wake Elisabeth Hevelius.
Hevelius aliyelenga kujaza mapengo kati ya kundinyota akiandika kwa Kilatini alichagua jina “Canes Venatici” akifuata mapokeo aliyoona katika sehemu hii ya anga mbwa wa mwindaji Bakari (Bootes) waliomsaidia kuwinda Dubu Mkubwa. Petrus Plancius aliwahi kubuni hapa kundinyota mpya ya Jordanus (mto Yordani) lakini hii haikuendelea na Hevelius badala yake aliona hapa Canes Venatici, Leo Minor na Lynx.
Canes Venatici - Mbwa Wawindaji iko kati ya kundinyota 88 zinazoorodheshwa na Umoja wa Kimataifa wa Astronomia kwa jina la Canes Venatici. Kifupi chake rasmi kufuatana na Ukia ni 'CVn'.
Mbwa Wawindaji –Canes Venatici ina nyota hafifu tu. 
Nyota angavu zaidi ni Alfa Canum Venaticorum ambayo ni nyota pacha yenye mag 2.9 na nyota yake ya pili ina mag 5.6. Nyota kuu ina umbali wa miaka ya nuru 110 kutoka Dunia.. Ilipewa jina la Cor Caroli ("moyo wa Carolus = Charles") huko Uingereza kwa heshima ya mfalme Charles I wa Uingereza aliyeuawa katika mapinduzi ya Oliver Cromwell huko Uingereza mwaka 1649.
Simba Mdogo (kundinyota)
Simba Mdogo (kwa Kilatini na Kiingereza "") ni jina la kundinyota ndogo kwenye nusutufe ya kaskazini ya Dunia.
Simba Mdogo inapakana na kundinyota za Asadi (Simba) (Leo), Pakamwitu (Washaki) (Lynx) na Dubu Mkubwa (Ursa Major) ikigusana pia na Saratani (Kaa) (Cancer).
Nyota angavu ya Maliki Junubi (ing. ) iko jirani.
Kundinyota hii haikujulikana kwa mabaharia Waswahili wa Kale wala kwa Waarabu au Wagiriki kwa sababu nyota zake ni hafifu sana. Katika enzi ya kale nyota hizi hazikupangwa kuwa sehemu ya kundinyota maalumu ziliorodheshwa na Klaudio Ptolemaio kando ya Asadi (Leo). Simba Mdogo ni kati ya kundinyota zilizoanzishwa na mwanaastronomia Johannes Hevelius wa Danzig (Gdansk) mnamo mwaka 1690 BK. Akiwa mpika pombe na mfanyabiashara tajiri aliyeshika kwa muda pia umeya wa mji wake alikuwa hasa maarufu kwa kuangalia, kupima na kuorodhesha nyota pamoja na mke wake Elisabeth Hevelius.
Hevelius aliyelenga kujaza mapengo kati ya kundinyota akiandika kwa Kilatini alichagua jina “Leo Minor” (Simba Mdogo) kwa kuitofautisha na Asadi au Simba Mkubwa. Petrus Plancius aliwahi kubuni hapa kundinyota mpya ya Jordanus (mto Yordani) lakini hii haikuendelea na Hevelius badala yake aliona hapa Leo Minor, Leo Minor na Lynx.
Leo Minor - Simba Mdogo iko kati ya kundinyota 88 zinazoorodheshwa na Umoja wa kimataifa wa Astronomia kwa jina la Leo Minor. Kifupi chake rasmi kufuatana na [[UKIA] ni 'CVn'.
Simba Mdogo –Leo Minor ina nyota hafifu tu. Simba Mdogo haina nyota yenye jina la α Alfa kwa sababu Hevelius mwenyewe hakutoa majina kwa nyota zake; kazi hii ilifanywa baadaye na mwanaastronomia Mwingereza Francis Baily aliyesahau kuorodhesha nyota angavu zaidi kwa "α" akanza kutoa herufi za Kigiriki kwa β.
Nyota angavu zaidi ni Praecipua au "46 Leonis Minoris" yenye [[mwangaza unaoonekana]] wa [[mag]] 3.83 ikiwa na umbali wa [[miaka ya nuru]] 98 kutoka Dunia.. Ilipewa jina la Praecipua lenye maana ya "mkuu" kwa sababu ni angavu zaidi. [[Category:Kundinyota]]
Chumba cha masaji
Chumba cha masaji (kwa Kiingereza "spa", kutokana na mahali maarufu pa Ubelgiji) ni pahala ambapo watu huenda kukandwa miili ili wajihisi vizuri.
Mjusi (kundinyota)
Mjusi (kwa Kilatini na Kiingereza "") ni jina la kundinyota ndogo kwenye nusutufe ya kaskazini ya Dunia.
Mjusi inapakana na kundinyota za [[Kifausi (kundinyota)|Kifausi] (Cepheus), [[Mke wa Kurusi (kundinyota)|Mke wa Kurusi]] (Cassiopeia), [[Mara (kundinyota)|Mara]] (Andromeda), [[Farasi (kundinyota)|Farasi]] (Pegasus) na [[Dajaja (kundinyota)|Dajaja]] (Cygnus).
Nyota angavu ya [[Dhanabu ya Dajaja]] ([[ing.]] [[:en:Deneb|Deneb]]) iko jirani.
Kundinyota hili halikujulikana kwa mabaharia Waswahili wa Kale wala kwa Waarabu au Wagiriki kwa sababu nyota zake ni hafifu sana. Katika enzi ya kale nyota hizi hazikupangwa kuwa sehemu ya kundinyota maalumu. Mjusi ni kati ya kundinyota zilizoanzishwa na mwanaastronomia [[Johannes Hevelius]] wa [[Danzig]] (Gdansk) mnamo mwaka [[1690]] BK. Akiwa mpika pombe na mfanyabiashara tajiri aliyeshika kwa muda pia umeya wa mji wake alikuwa hasa maarufu kwa kuangalia, kupima na kuorodhesha nyota pamoja na mke wake [[Elisabeth Hevelius]].
Hevelius aliyelenga kujaza mapengo kati ya kundinyota akiandika kwa Kilatini alichagua jina “Lacerta sive Stellio ” ([[Mjusi]] au [[Salamanda]]) lakini jina la pili halikutumiwa baadaye.
Lacerta - Mjusi iko kati ya kundinyota 88 zinazoorodheshwa na [[Umoja wa kimataifa wa astronomia]] kwa jina la Lacerta. Kifupi chake rasmi kufuatana na [[Ukia]] ni 'Lac'.
Mjusi –Lacerta ina nyota hafifu tu. 
Nyota angavu zaidi ni Alfa Lacertae ambayo ni nyota yenye [[mag]] 3.8 ikiwa na umbali wa [[miaka ya nuru]] 102 kutoka Dunia..
Beta Lacertae ina mag 4.4 ikiwa na umbali wa miaka ya nuru 170 kutoka kwetu.[[Category:Kundinyota]]
Mito ya Kenya
Mito ya Kenya ni mingi; humu imeorodheshwa baadhi tu pamoja na matawimto: Baadhi ya mito huenda ikaorodheshwa mara mbili kwa tahaja tofauti kidogo.
Mto Yala
Mto Yala unapatikana magharibi mwa Kenya na unaishia katika ziwa Viktoria, ukichangia hivyo mto Naili na hatimaye Bahari ya Kati.
Mto Nyando
Mto Nyando unaweza kumaanisha:
Mto Sondu
Mto Sondu (au mto Miriu) unapatikana nchini Kenya na unaishia katika ziwa Viktoria, ukichangia hivyo mto Naili na hatimaye Bahari ya Kati.
Mto Awach
Mto Awach unapatikana nchini Kenya na unaishia katika ziwa Viktoria, ukichangia hivyo mto Naili na hatimaye Bahari ya Kati.
Kuna mto Seme Awach katika kaunti ya Kisumu, na mto Awach Tende, mto Awach Kibuon na mto Awach Kabondo katika kaunti ya Homa Bay.
Mto Itare
Mto Itare unapatikana katika kaunti ya Bomet nchini Kenya. Ni tawimto la mto Awach ambao unaishia katika ziwa Viktoria, ukichangia hivyo mto Naili na hatimaye Bahari ya Kati.
Mto Gucha
Mto Gucha unapatikana katika kaunti ya Migori, magharibi mwa Kenya, na unaishia katika ziwa Viktoria, ukichangia hivyo mto Naili na hatimaye Bahari ya Kati.
Mto Migori (Gucha)
Mto Migori unapatikana nchini Kenya. Ni tawimto la mto Gucha ambao unaishia katika ziwa Viktoria, ukichangia hivyo mto Naili na hatimaye Bahari ya Kati.
Mto Riana
Mto Riana unapatikana katika kaunti ya Homa Bay, magharibi mwa Kenya (kwenye ziwa Nyanza).
Ni tawimto la mto Gucha ambao unaishia katika ziwa Viktoria, ukichangia hivyo mto Naili na hatimaye katika Bahari ya Kati.
Mto Suam
Mto Suam unapatikana nchini Kenya, kuanzia mpakani mwa Uganda. Ni tawimto la mto Turkwel ambao unaishia katika ziwa Turkana.
Mto Turkwel
Mto Turkwel (pia: Turkwell) unapatikana katika kaunti ya Turkana nchini Kenya na unaishia katika ziwa Turkana, lililo kubwa kuliko maziwa yote ya jangwani yaliyoko duniani kote.
Chanzo chake ni katika Mlima Elgon, mpakani mwa Kenya na Uganda na unaitwa kwanza mto Suam.
Mara nyingi maji yake hayatoshi kufika ziwani na mto unakauka mapema.
Delta ya mto Turkwel Delta inapatikana kwenye mita 369 juu ya usawa wa bahari, mara baada ya kuingia katika kaunti ya Marsabit.
Mto Suguta (Kenya)
Mto Suguta unapatikana nchini Kenya (kaunti ya Turkana) na unaishia katika ziwa Turkana.
Mto Kerio
Mto Kerio ni jina la miwili kati ya mito ya Kenya (kaunti ya Turkana):
Mto Lokichar
Mto Lokichar (au "mto Lomenyangaparat") unapatikana katika kaunti ya Turkana nchini Kenya na unaishia katika ziwa Turkana.
Mto Ol Arabel
Mto Ol Arabel (au mto Ngusero) unapatikana katika kaunti ya Baringo nchini Kenya.
Maji yake yanaishia katika ziwa Baringo.
Mto Molo
Mto Molo unapatikana katika kaunti ya Baringo nchini Kenya.
Maji yake yanaishia katika ziwa Baringo.
Mto Njoro
Mto Njoro unapatikana nchini Kenya na unaishia katika ziwa Baringo.
Mto Gilgil
Mto Gilgil unapatikana nchini Kenya na unaishia katika ziwa Naivasha.
Mto Malewa
Mto Malewa unapatikana nchini Kenya na unaishia katika ziwa Naivasha.
Mto Turasha
Mto Turasha (pia mto Tulasha au mto Kija) unapatikana nchini Kenya.
Ni tawimto la mto Malewa ambao unaishia katika ziwa Naivasha.
Mto Ewaso Ng'iro wa Kusini
Mto Ewaso Ng'iro wa Kusini unapatikana nchini Kenya na unaishia katika ziwa Natron nchini Tanzania.
Maski la mazoezi
Maski la mazoezi au training mask kwa kimombo ni vazi linalovaliwa kwa uso na wakimbiaji wanapofanya mazoezi yao. Vazi hili huwakinga kutokana na baridi jingi. Vile vile, training mask huwasaidia ili waweze kujiandaa vizuri kwa kupumua hewa kidogo.
Wakimbiaji wanapokimbia wanafaa kupata hewa kidogo sana. Iwapo watafanya mazoezi pahala ambapo kuna hewa jingi, huenda wakashindwa kukimbia pahala kusipo na hewa nyingi. Kwa wakati mwingi mashindano ya kukimbia hufanywa kunako milima na kwa njia hii, hewa ya okisijeni huwa ni nadra sana. Mkimbiaji basi afaa ajiandae vizuri ili asije kuhema sana ama hata kushindwa kukimbia kwa mashindano hayo.
Wakimbiaji wasio na maski la mazoezi huenda wakaanguka na hata kuzimia wakati wa mashindano maana miili yao inakosa okisijeni. Hali hii inajulikana kama athlete collapse.
Maski la mazoezi huundwa kwa njia mwafaka sana ili mkimbiaji aweze kuitumia bila shida kubwa. Maski hili huwa na sifa kama hizi:
1.      Nyepesi sana (lightweight)- Mkimbiaji hafai kupewa maski nzito maana itamfanya asiweze kukimbia kwa urahisi.
2.      Rahisi kusafisha na isinate vumbi
3.      Ishike kichwa vizuri
4.      Nyororo isikwaruze uso.
Training mask review
Athlete Collapse
Mto Lagh Dera
Mto Lagh Dera ni korongo linalopatikana nchini Kenya na Somalia.
Ni tawimto la mto Juba ambao unaishia katika Bahari ya Hindi.
Mto Lagh Bogal
Mto Lagh Bogal ni korongo linalopatikana katika kaunti ya Wajir, kaskazini mashariki mwa Kenya.
Ni tawimto la mto Lagh Dera ambao tena ni tawimto la mto Juba ambao unaishia katika Bahari ya Hindi nchini Somalia.
Mto Milgis
Mto Milgis ni korongo linalopatikana nchini Kenya. Ni tawimto la mto Lagh Dera ambao tena ni tawimto la mto Juba ambao unaishia katika Bahari ya Hindi nchini Somalia.
Mto Lagh Kutulo
Mto Lagh Kutulo ni korongo linalopatikana katika kaunti ya Wajir, kaskazini mashariki mwa Kenya.
Ni tawimto la mto Lak Bor, tawimto la mto Lagh Dera, ambao tena ni tawimto la mto Juba ambao unaishia katika Bahari ya Hindi nchini Somalia.
Mto Isiolo
Mto Isiolo unapatikana nchini Kenya katika kaunti ya Isiolo.
Ni tawimto la mto Ewaso Ng'iro, tawimto la mto Lagh Dera, ambao tena ni tawimto la mto Juba ambao unaishia katika Bahari ya Hindi nchini Somalia.
Mto Naro Moru
Mto Naro Moru unapatikana nchini Kenya. Ni tawimto la mto Ewaso Ng'iro, tawimto la mto Lagh Dera, ambao tena ni tawimto la mto Juba ambao unaishia katika Bahari ya Hindi nchini Somalia.
Mto Dawa (Jubba)
Mto Dawa unapatikana nchini Ethiopia na unaunda mpaka wake na Kenya na Somalia.
Ni tawimto la mto Juba ambao unaishia katika Bahari ya Hindi nchini Somalia.
Mto Kathita (Meru)
Mto Kathita (Meru) unapatikana katika kaunti ya Meru, nchini Kenya.
Ni tawimto la mto Tana ambao ndio mrefu kuliko yote nchini na unaishia katika Bahari ya Hindi.
Mto Mutonga
Mto Mutonga ni jina la mito mbalimbali:
Mto Thiba
Mto Thiba unapatikana nchini Kenya. Ni tawimto la mto Tana ambao ndio mrefu kuliko yote nchini na unaishia katika Bahari ya Hindi.
Mto Kururu
Mto Kururu unapatikana katika kaunti ya Nyeri, katikati ya Kenya.
Ni tawimto la mto Tana ambao ndio mrefu kuliko yote nchini na unaishia katika Bahari ya Hindi.
Mto Muhuhi
Mto Muhuhi unapatikana katika kaunti ya Nyeri, katikati ya Kenya.
Ni tawimto la mto Tana ambao ndio mrefu kuliko yote nchini na unaishia katika Bahari ya Hindi.
Mto Kiama
Mto Kiama unapatikana Kenya. Ni tawimto la mto Thika, ambao tena ni tawimto la mto Tana ambao ndio mrefu kuliko yote nchini na unaishia katika Bahari ya Hindi.
Mto Sabaki
Mto Sabaki ni jina la sehemu ya mwisho ya mto Athi nchini Kenya hadi unapoingia katika Bahari ya Hindi.
Mto Tudor Creek
Mto Tudor Creek unapatikana Kenya. Una urefu wa kilometa 32, kati ya Mariakani na Mombasa unapoingia katika Bahari ya Hindi.
Mto Mbagathi
Mto Mbaghati unapatikana kusini mwa Kenya. Ni tawimto la mto Athi-Galana-Sabaki ambao unaishia katika Bahari ya Hindi.
Mto Ruiru
Mto Ruiru ni jina la mito kadhaa ya Kenya:
Mto Ganale Dorya
Mto Ganale Dorya ni mto wa Ethiopia kusini wenye maji mwaka mzima. Unapoungana na mto Dawa, karibu na mpaka wa Somalia, inakuwa mto Jubba ambao unatiririkia kusini hadi bahari ya Hindi.
Ziwa Baringo
Ziwa Baringo linapatikana katika Bonde la Ufa, kaskazini mwa Kenya, lina eneo la km 130, na liko mita 970 juu ya usawa wa bahari.
Linalishwa na mito mbalimbali, ikiwemo mto Molo, mto Perkerra na mto Ol Arabel, lakini halina mito inayotoka.
Ziwa Chew Bahir
Ziwa Chew Bahir (kwa Kiamhari: ጨው ባሕር "č̣ew bāhir", "Ziwa ya Chumvi") au Ziwa Istifanos, Stefanie, Basso Naebor na Chuwaha, ni ziwa la Ethiopia kusini, ambalo likijaa linaenea hadi kaskazini mwa Kenya.
Liko mita 573 juu ya usawa wa bahari.
Ziwa Kamnarok
Ziwa Kamnarok lilikuwa kati ya maziwa ya Kenya hadi mwaka 2015 lilipokauka. Kabla ya hapo lilienea katika km² 1.
Ziwa Logipi
Ziwa Logipi ni kati ya maziwa ya Kenya, likiwa kaskazini mwa bonde la Suguta (katika Bonde la Ufa). Ni ziwa la chumvi lenye ukubwa wa km 6 x 3 na kina cha m 3 hadi 5.
Mkwaju
Mkwaju, msisi au makombe ("Tamarindus indica") ni mti mkubwa wa familia Fabaceae. Matunda yake huitwa kwaju na yana nyama gwadu ilikayo.
Horikawa wa Japani
Horikawa (8 Agosti, 1079 – 9 Agosti, 1107) alikuwa mfalme mkuu wa 73 ("Tenno") wa Japani. Jina lake la kuzaliwa lilikuwa "Taruhito", na alikuwa mwana wa pili wa Tenno Shirakawa. Mwaka wa 1087 alimfuata babake, na kuwa mfalme hadi kifo chake. Aliyemfuata kama Tenno ni mwana wake, Toba.
Mbweha (kundinyota)
Mbweha (kwa Kilatini na Kiingereza "") ni jina la kundinyota ndogo kwenye nusutufe ya kaskazini ya Dunia.
Mbweha iko kwenye Njia Nyeupe ikipakana na kundinyota za Farasi (""), Dalufnin (""), Sagita (""), Rakisi (""), Kinubi ("") na Dajaja ("").
Mbweha – Vulpecula iko katikati ya nyota angavu za Vega, Dhanabu ya Ukabu (ing. "") na Tairi ("") ambazo zinajulikana pia kama Pembetatu ya Kianganzi kwenye nusutufe ya kaskazini ya Dunia.
Kundinyota hii haikujulikana kwa mabaharia Waswahili wa Kale wala kwa Waarabu au Wagiriki kwa sababu nyota zake ni hafifu sana. Katika enzi ya kale nyota hizi hazikupangwa kuwa sehemu ya kundinyota maalumu. Mbweha ni kati ya kundinyota zilizoanzishwa na mwanaastronomia Johannes Hevelius wa Danzig (Gdansk) mnamo mwaka 1690 BK. Akiwa mpika pombe na mfanyabiashara tajiri aliyeshika kwa muda pia umeya wa mji wake alikuwa hasa maarufu kwa kuangalia, kupima na kuorodhesha nyota pamoja na mke wake Elisabeth Hevelius.
Hevelius aliyelenga kujaza mapengo kati ya kundinyota akiandika kwa Kilatini alichagua jina “Anser et Vulpecula” (bata bukini na mbweha akimaanisha mbweha mwekundu (Vulpes vulpes) wa Ulaya; wimbo maarufu wa Kijerumani unaimbia mbweha aliyeiba bata).
Vulpecula - Mbweha iko kati ya kundinyota 88 zinazoorodheshwa na Umoja wa Kimataifa wa Astronomia kwa jina la Vulpecula. Kifupi chake rasmi kufuatana na Ukia ni 'Vul'.
Mbweha –Vulpecula ina nyota hafifu tu. 
Nyota angavu zaidi ni Alfa Vulpeculae au Anser (bata bukini) ambayo ni nyota yenye mag 4.4 ikiwa umbali wa miaka ya nuru 497 kutoka Dunia..
23 Vulpeculae ni nyota angavu ya pili ikiwa na mag 4.52 na umbali wa miaka ya nuru 339. Jina lake linafuata namba za Flamsteed.